
Zagreb, 15. rujna 2026. godine						
ZAPISNIK
1. KONSTITUIRAJUĆA SJEDNICA ODBOR ZA PERADARSTVO HPK  

Konstituirajuća sjednica Odbora za peradarstvo Hrvatske poljoprivredne komore održana je 15.rujna 2026. godine s početkom u 11.00 sati uživo u prostorijama Hrvatske poljoprivredne komore, Ulica grada Vukovara 78.
Prisutni članovi: Božica Špoljar, Hrvoje Ćorić, Dražen Čurila
Ostali prisutni: Barbara Bubalo Capar 

Dnevni red: 
1.	Konstituiranje Odbora
2.	Izbor predsjednika Odbora 
3.	Aktualna situacija u sektoru
4.         Razno

Ad.1.
Svi prisutni članovi koji su sudjelovali na konstituirajućoj sjednici, potvrdili su svoje mjesto i želju za radom u Odboru za peradarstvo.
Odbor čine: Hrvoje Ćorić, Dražen Čurila, Božica Špoljar.

Ad.2.
Nema prijavljenih kandidata za predsjednika odbora. Prisutni članovi predlažu Dražena Čurilu za predsjednika odbora. Član prihvaća kandidaturu. Glasanje javno, dizanjem ruke.
Za predsjednika odbora za peradarstvo jednoglasno je izabran Dražen Čurila.
Predsjednik za zamjenicu predsjednika bira Božicu Špoljar.

Ad.3.
Dražen Čurila najavljuje sudjelovanje na prosvjedu protiv megafarme u Ludbregu ispred odbora za peradarstvo. U Ludbregu se planira gradnja megafarme na kojoj je inicijalno najavljeno 300.000 brojlera, pa 550.000.

Aktualna situacija u sektoru:
· Brojne kontrole farmi i parkirnih centara, kontrole od strane trgovačkih lanaca. Domaći proizvođači imaju česte i temeljite kontrole, dok istovremeno nedostaje kontrola uvoza.
· Mogućnost povrata robe nakon isteka roka je veliki problem i radi štetu proizvođačima.
· Obrade podataka u APPRRR su prekomplicirane i traju predugo. 
· Treba tražiti mjere iz nacionalnog programa, odbor mora podnijeti zahtjev. Što prije treba podnijeti zahtjev da se mjere uvrste u plan za sljedeću godinu. Svako programsko razdoblje ima drugačiji omjer sredstava (Nacionalni VS EU fondovi), i svi osim peradarstva imaju i nacionalne potpore.
· Zaključak: ponoviti zahtjev ostalim članovima da se uključe u rad odbora, na sljedećoj sjednici razmotriti i predložiti mjere za nacionalni program.

